ตัวละคร เทพมรณะ - วิกิพีเดีย

# ตัวละคร เทพมรณะ

### จากวิกิพีเดีย สารานุกรมเสรี

รายละเอียดของตัวละครจากการ์ตูนญี่ปุ่นเรื่อง เทพมรณะ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] ตัวละครหลัก

คุโรซากิ อิจิโกะ

คุโรซากิ อิจิโกะ (「黒崎一護」, Kurosaki Ichigo, 黒崎一護?)
  ตัวละครเอกของเรื่อง นักเรียนมัธยมปลายที่มีความสามารถมองเห็นและสื่อสารกับวิญญาณได้ ได้รับถ่ายทอดพลังของยมทูต(ชินิงามิ)จากคุจิกิ ลูเคีย จึงต้องทำหน้าที่เป็นยมทูต(ชินิงามิ)แทนจนกว่าลูเคียจะได้พลังของตนกลับคืนมาและได้สู้กับคุจิกิ เบียคุยะจนสูญเสียพลังยมทูตและได้ไปฝึกกับอุรุฮารา 10 วัน จนได้พลังยมทูตกลับคืนมาและได้ดาบฟันวิญญาณใหม่ชื่อซันเงสึ (ผ่้าจันทรา) แล้ว ไปช่วยลูเคียและได้ฝึกกับโยรุอิจิจนปลดปล่อยสวัสดิกะได้และได้ช่วยลูเคียได้สำเร็จ เขาสับสนกับพลังฮอลโลว์ที่อยู่ภายในตัวเอง ทำไมไม่สามารถใช้พลังต่อสู้ได้อย่างเต็มที่และเสียใจที่ไม่สามารถปกป้องคนอื่นๆได้

คุจิกิ ลูเคีย

คุจิกิ ลูเคีย (「朽木ルキア」, Kuchiki Rukia, 朽木ルキア?)
  ชินิกามิ (ยมทูต) จากโซล โซไซตี้ ที่ถูกสถานการณ์บังคับให้ถ่ายทอดพลังของตนให้กับคุโรซากิ อิจิโกะ นับจากนั้นเธอก็ปลอมตัวเป็นนักเรียนย้ายเข้าโรงเรียนเดียวกับอิจิโกะเพื่อควบคุมให้เขาทำงานของยมทูต(ชินิกามิ)แทนตน ชอบกระต่ายจั๊ปปี้และชอบใส่เสื้อผ้าไม่รัด ในตอนเด็กนั้น เธอเป็นเพื่อสนิทกับอาบาราอิ เร็นจิ รองหัวหน้าหน่วย 6 ของโซลโซไซตี้ แต่ไม่นานก็ถูกตระกูลคุจิกิรับเป็นน้องสาวบุญธรรม

ซาโดะ ยาสุโทระ

ซาโดะ "แช้ด" ยาสุโทระ (「茶渡泰虎」, Sado Yasutora, 茶渡泰虎?)
  เพื่อนร่วมชั้นและเพื่อนสนิทของอิจิโกะ มีเชื้อสายอเมริกากลาง มีร่างกายกำยำแข็งแกร่ง(ตัวเหมือนเหล็กก็ว่าได้)แต่ร่างกายของเขามีไว้เพื่อปกป้องคนอื่นเท่านั้น ชอบสวมเสื้อยืดฮาวายและใส่สร้อยคอที่มีจี้เป็นเหรียญเม็กซิกัน

อิชิดะ อุริว

อิชิดะ อุริว (「石田雨竜」, Ishida Uryū, 石田雨竜?)
  เพื่อนร่วมห้องของคุโรซากิ อิจิโกะ อยู่ชมรมเย็บปักถักร้อย มีฝีมือขั้นเทพ เขาเป็นควินซี่ซึ่งคนที่สอนวิชาแก่เขาคือปู่ของเขาเองซึ่งได้ถูกฆ่าตายโดยพวกฮอว์โลว์ เขาเป็น1 ในกลุ่มคนที่ไปช่วยคุจิกิ ลูเคียจากการถูกประหาร ซึ่งทำให้เขาสูญเสียพลังของควินซี่ไปจากการต่อสู่กับคุโรสึจิ มายูริ หัวหน้ายมทูตหน่วย 12 พ่อของเขา อิชิดะ ริวเค็นได้ฟื้นฟูพลังของควินซี่ให้ โดยแลกเปลี่ยนกับข้อตกลงบางอย่าง คือ ห้ามยุ่งเกี่ยวกัยยมทูตอีกเป็นครั้งที่ 2

อิโนอุเอะ โอริฮิเมะ

อิโนอุเอะ โอริฮิเมะ (「井上織姫」, Inoue Orihime, 井上織姫?)
  เป็นเพื่อนร่วมชั้นของอิจิโกะ มีผมสีส้ม เธอแอบชอบอิจิโกะอยู่และได้รับพลังยมทูตจากอิจิโกะด้วย เธอมีพี่ชายอยู่ 1 คนแต่ได้เสียชีวิตไปแล้ว พี่ชายของเธอได้กลายเป็นฮอว์โลว์และเข้ามาทำร้ายเธอ แต่เธอก็ได้ถูกช่วยไว้โดยคุโรซากิ อิจิโกะ และ คุจิกิ ลูเคีย กิ๊บติดผมที่เป็นของสำคัญของเธอก็ได้มาจากพี่ชายของเธอเอง พลังของเธอคือ 6 บุปผาโล่พิทักษ์ ที่สถิตอยู่ที่กิ๊บติดผมของเธอ เธอมีพลังในการ"ปฏิเสธเหตุการณ์" สามารถปฏิเสธเหตุการณ์ที่เกิดขึ้นได้ ไอเซ็นต้องการพลังของเธอ จึงใช้อุลคิโอร่าไปจับตัวเธอมา ปัจจุบันอยู่ในปราสาทของพวกอารันคาร์ในฮูเอโก้ มุนโด้

## [แก้] โลกมนุษย์

### [แก้] ครอบครัวคุโรซากิ

คุโรซากิ อิชชิน (「黒崎一心」, Kurosaki Isshin, 黒崎一心?)
  พ่อบ้าๆบอๆของอิจิโกะ เป็นหมอ ปกติแม้จะดูพึ่งพาไม่ค่อยได้ แต่แท้จริงแล้วเป็นอดีตยมทูตระดับหัวหน้าหน่วยที่มีฝีมือแข็งแกร่งคนหนึ่ง ดูเหมือนว่าจะรู้จักกับ อิชิดะ ริวเค็น และ อุราฮาร่า คิสึเกะ เป็นอย่างดี แต่อดีตของเขายังไม่ปรากฏ

คุโรซากิ มาซากิ (「黒崎真咲」, Kurosaki Masaki, 黒崎真咲?)
  แม่ของอิจิโกะซึ่งเสียชีวิตไปแล้ว โดยฝีมือของฮอลโลว์ แกรนด์์ฟิชเชอร์

คุโรซากิ ยูซึ (「黒崎遊子」, Kurosaki Yuzu, 黒崎遊子?)
  น้องสาวของอิจิโกะ มีความสามารถในการปฐมพยาบาลได้ และเป็นคนที่ตั้งชื่อให้กอนเป็นบอสตาฟแทน เป็นแฟนตัวยงของ ดอน คันออนจิ

คุโรซากิ คาริน (「黒崎夏梨」, Kurosaki Karin, 黒崎夏梨?)
  น้องสาวของอิจิโกะ มีนิสัยห้าวๆเหมือนเด็กผู้ชาย นอกจากนี้ยังมีพลังในการเตะบอลสูง และชอบหาเรื่องคนอื่น แต่จริงๆแล้วก็เป็นคนที่อ่อนโยนคนนึง มีท่าไม้ตายคือ "ชู้ตปลิดชีพ สำนักคาริน"

### [แก้] ร้านอุราฮาร่า

อุราฮาร่า คิสึเกะ (「浦原喜助」, Urahara Kisuke, 浦原喜助?)
  ชายหนุ่มวัยกลางคนเจ้าของร้านขายของอุราฮาร่า แรกเริ่มเดิมทีเหมือนว่าเขาเป็นเพียงตัวกลางของโซลโซไซตี้ที่มาอาศัยอยู่บนโลกมนุษย์เท่านั้น แต่ภายหลังเราจะได้รับทราบว่าแท้จริงแล้วเขาเป็นถึงอดีตหัวหน้าหน่วยที่ 12 ของโซลโซไซตี้ ที่ถูกเนรเทศออกมาตลอดกาลเพราะไปสร้าง โฮเคียคุ ขึ้นมา นอกจากนี้แล้วเขายังมีความลับอีกมากมายแต่ก็มีบางอย่างที่แน่ชัดก็คือ ฝีมือดาบของเขานั้นขึ้นชื่อมากในโซลโซไซตี้ , เขามีความสามารถทางด้านวิทยาการ(แบบโซลโซไซตี้)อยู่ในระดับสูง , เขารู้จักกับอิชชินมาก่อน และอาจจะรู้จักกับอิชิดะ ริวเคน ผู้เป็นพ่อของอุริวก็เป็นได้

สึคาบิชิ เท็ตไซ (「握菱テッサイ」, Tsukabishi Tessai, 握菱テッサイ?)
  ชายวัยกลางคนผู้มีเอกลักษณ์ชอบผูกผ้ากันเปื้อนตลอดเวลา ทำงานอยู่ในร้านของคิสึเกะ

สึมุงิยะ อุรุรุ (「紬屋雨」, Tsumugiya Ururu, 紬屋雨?)
  เด็กสาวที่ทำงานอยู่ในร้านของคิสึเกะ มักถูกจินตะแกล้งประจำทั้งๆที่แก่กว่าจินตะ 3 ปี มีความรู้สึกไวต่อฮอลโลว์สูง มีอาวุธประจำกายคือ ปืนใหญ่ และยังเป็นฮีโร่ในนาม "คาราคุระ พิงค์" อีกด้วย

ฮานาคาริ จินตะ (「花刈ジン太」, Hanakari Jinta, 花刈ジン太?)
  เด็กชายที่ชอบอู้งานในร้านของคิสึเกะ มักชอบแกล้งอุรุรุเสมอ มีท่าไม้ตายคือ จิตะโฮมรัน และเป็นฮีโร่ในนาม "คาราคุระ เรด" ร่วมกับคารินอีกด้วย

ชิโฮอิน โยรุอิจิ (「四楓院夜一」, Shihōin Yoruichi, 四楓院夜一?)
  หญิงสาวผู้ได้รับสมญานาม "เท็นชิ เฮย์ โซบัง" เจ้าหญิงแห่งตระกูลชิโฮอิน และ "เทพพริบตาโยรุอิจิ" เธอเป็นผู้นำตระกูลชิโฮอิน 1 ใน 4 ตระกูลขุนนางชั้นสูง และยังเป็นอดีตหัวหน้าหน่วยที่ 2 ของโซลโซไซตี้ ถายหลังถูกถอดถอนเนื่องจากช่วยอุราฮาร่า คิสึเกะหลบหนี ปัจจุบันใช้ร่างแมวเพื่ออำพรางร่างที่แท้จริง

### [แก้] โรงเรียนคาราคุระ

อะริซาว่า ทัตสึกิ

อะริซาว่า ทัตสึกิ (「有沢竜貴」, Arisawa Tatsuki, 有沢竜貴?)
  เพื่อนร่วมชั้นและเพื่อนสมัยเด็กของอิจิโกะ นอกจากนี้ยังเป็นเพื่อนสนิทของโอริฮิเมะ เป็นทอมบอยที่มีความสามารถทางการต่อสู้สูง ว่ากันว่าเธอเป็นเด็กผู้หญิงที่แข็งแกร่งที่สุดในญี่ปุ่นเลยทีเดียว เเละยังเเอบชอบตัวเอกของเรื่องอยู่ด้วย เธอได้รับพลังวิญญาณจนทำให้สามารถมองเห็นวิญญาณได้ ตอนที่ถูกทำร้ายโดยฮอลโลว์ที่เป็นพี่ชายของโอริฮิเมะในตอนแรกๆ

อาซาโนะ เคโงะ (「浅野啓吾」, Asano Keigo, 浅野啓吾?)
  เพื่อนของอิจิโกะที่ชอบทำตัวบ้าๆบอๆ มีพี่สาวชื่อ อาซาโนะ มิซึโฮะ และเคโงะชอบลูเคียแบบเปิดเผิยด้วย

โคจิมะ มิซึอิโระ (「小島水色」, Kojima Mizuiro, 小島水色?)
  เด็กหนุ่มที่เป็นเพื่อนสนิทของเคโงะ(เป็นคู่หูก็ว่าได้) งานอดิเรกคือหลีหญิงที่โตกว่า ชอบคิดว่าอิจิโกะกับลูเคียเป็นแฟนกัน

ฮอนโช จิซึรุ (「本匠千鶴」, Honshō Chizuru, 本匠千鶴?)
โองาวะ มิจิรุ (「小川みちる」, Ogawa Michiru, 小川みちる?)
คุนิเอดะ เรียว (「国枝 鈴」, Kunieda Ryō, 国枝 鈴?)
นัตสึอิ มาฮานะ (「夏井真花」, Natsui Mahana, 夏井真花?)
โอชิมะ เรอิจิ (「大島麗一」, Ōshima Reiichi, 大島麗一?)
อาซาโนะ มิซึโฮะ (「浅野みづ穂」, Asano Mizuho, 浅野みづ穂?)
โอจิ มิซาโตะ (「越智美諭」, Ochi Misato, 越智美諭?)
อาจารย์คางิเนะ (「鍵根先生」, Kagine Sensei, 鍵根先生?)

## [แก้] โซลโซไซตี้

### [แก้] 13 หน่วยพิทักษ์

ยามาโมโต้ เก็นริวไซ ชิเงคุนิ (「山本元柳斎重國」, Yamamoto-Genryūsai Shigekuni, 山本元柳斎重國?)
  หัวหน้าหน่วย 1 และเป็นหัวหน้าใหญ่ผู้ควบคุมอีก 12 หน่วยอีกที คำปลดปล่อยขั้นต้นของดาบฟันวิญญาณคือ "จงเผาสรรพสิ่งให้เป็นเถ้าถ่าน ริวจินจักระ" (วิถีเพลิงชำระ) โดยจะมีความสามารถเปลี่ยนดาบเป็นพลังไฟความร้อนสูง เป็นดาบฟันวิญญาณสายเพลิงที่เก่าแก่ และ ทรงอนุภาพมากที่สุดในโซลโซไซตี้

ซาซาคิเบะ โชจิโร่ (「雀部長次郎」, Sasakibe Chōjirō, 雀部長次郎?)
  รองหัวหน้าหน่วย 1

ซุยฟง (「砕蜂」, Soifon หรือ Sùifēng ในภาษาจีนกลาง, 砕蜂?)
  หัวหน้าหน่วย 2 แห่ง "13 หน่วยพิทักษ์" และยังควบตำแหน่งผู้บัญชาการของ "หน่วยปราบปราม" แห่ง "หน่วยลับ" ในอดีตเคยเป็นรุ่นน้องของ ชิโฮอิน โยรุอิจิ เมื่อที่โยรุอิจิยังเป็นหัวหน้าหน่วยที่ 2

โอมาเอดะ มาเระจิโยะ (「大前田希千代」, Ōmaeda Marechiyo, 大前田希千代?)
  รองหัวหน้าหน่วย 2

อิจิมารุ งิน (「市丸ギン」, Ichimaru Gin, 市丸ギン?)
  หัวหน้าหน่วย 3 เป็นชายตาตี่ขี้เล่น สนิทกับรันงิคุในฐานะเพื่อนสมัยเด็ก อตีดเป็นรองหัวหน้าของไอเซ็น และปัจจุบันได้เข้าร่วมกับไอเซ็น ดาบฟันวิญญาณของเขาคือ "ชินโซ (หอกเทวะ)" ซึ่งตามปกติจะเป็นดาบสั้นแต่เมื่อเขาปลดปล่อยดาบขั้นต้นแล้วจะตัวดาบจะพุ่งเข้าหาศัตรูอย่างรวดเร็วราวกับยิงออกไป จึงเหมาะสมกับคำปลดปล่อยของเขาที่ "เล็งสังหาร" ยิ่งนัก

คิระ อิซึรุ (「吉良イヅル」, Kira Izuru, 吉良イヅル?)
  รองหัวหน้าหน่วย 3 เพื่อนร่วมรุ่นของ อาบาราอิ เร็นจิ และ ฮินาโมริ โมโมะ เขาคอยติดตามงิน เพื่อที่จะปกป้องไม่ให้ฮินาโมริเป็นอันตรายแต่สุดท้ายก็ไม่เป็นผล ดาบฟันวิญญาณของเขามีชื่อว่า "วาบิซึเกะ (ลหุโทษ)" มีความสามารถในการเพิ่มน้ำหนักของสิ่งที่โดนฟันได้ครั้งละสองเท่า (ตัวอย่าง: 2->4->8->16...) ส่วนคำปลดปล่อยขั้นต้นของเขาคือ "จงเงยหน้าขึ้น"

อุโนะฮานะ เร็ตสึ (「卯ノ花烈」, Unohana Retsu, 卯ノ花烈?)
  หัวหน้าหน่วย 4 ซึ่งเป็นหน่วยรักษาพยาบาล เธอเป็นหัวหน้าที่สงบเรียบร้อยและมากไปด้วยความสามารถ (แต่หากเธอจะโหดเมื่อไหร่ก็สามารถข่มได้แม้กระทั่งหน่วย 11) ดาบของเธอมีชื่อว่า "มินาซิกิ" ถึงแม้ว่าจะไม่มีรายละเอียดใดๆมากนักแต่เมื่อเธอปลดปล่อยดาบขั้นต้น ดาบจะแปลงกลายเป็นสิ่งมีชีวิตที่คล้ายปลากระเบนยักษ์ที่สามารถบินได้ และสามารถรักษาบาดแผลของคนอื่นได้โดยการกลืนคนผู้นั้นเข้าไปในท้อง

โคเท็ตสึ อิซาเนะ (「虎徹勇音」, Kotetsu Isane, 虎徹勇音?)
  รองหัวหน้าหน่วย 4 เป็นพี่สาวของ โคเท็ตสึ คิโยเนะ นักสู้ลำดับที่ 3 ของหน่วยที่ 13 มีความเชี่ยวชาญด้านวิถีมารเพื่อการสื่อสารภายในโซลโซไซตี้ อิซาเนะเป็นคนที่มีร่างกายสูงใหญ่ แต่มักจะซุ่มซ่ามทำของตกบ่อย และยังชอบฝันร้ายเป็นประจำ ดาบของเธอมีชื่อว่า "อิเทะกุโมะ" เมื่อทำการปลดปล่อยดาบจะมีลักษณะเป็นกิ่งก้าน

ไอเซ็น โซสึเกะ (「藍染惣右介」, Aizen Sōsuke, 藍染惣右介?)
  (อดีต)หัวหน้าหน่วย 5 ดาบของเขาชื่อ"เคียวขะซุยเงสึ" (กระจก บุปผา จันทรา วารี) ซึ่งมีพลังในการสะกดโดยสมบูรณ์ เขาได้ใช้พลังของดาบสะกดให้เห็นว่าตนถูกฆ่าตาย เขาเป็นตัวการที่แท้จริงของเหตุการณ์บุก โซลโซไซตี้ และเป็นผู้อยู่เบื้องหลังเหตุการณ์ทุกอย่าง แท้จริงแล้วเป้าหมายของเขาคือ "โฮเคียคุ" ที่ซ่อนอยู่ภายในตัวของคุจิกิ ลูเคีย เขาเป็นตัวการสำคัญที่ทำให้ฮอว์โลว์กลายเป็นอารันคาร์ได้โดยใช้โฮเคียคุ ปัจจุบันเป็นหัวหน้าของเหล่าอารันคาร์ทั้งหลาย

ฮินาโมริ โมโมะ (「雛森 桃」, Hinamori Momo, 雛森 桃?)
  รองหัวหน้าหน่วย 5 ฮินาโมริเป็นคนที่ใช้วิถีมารเก่งมากและยังเป็นเพื่อนสมัยเด็กกับฮิซึกายะ โทชิโร่ หัวหน้าหน่วยที่ 10 ด้วย ฮินาโมริเคยถูกไอเซ็นช่วยชีวิตจากฮอลโลว์เมื่อยังเป็นนักเรียนในเซย์เรย์เทย์อยู่ ตั้งแต่นั้นเธอจึงรักและนับถือไอเซ็นมาก และตั้งมั่นว่าถ้าได้เป็นยมทูตเมื่อใดเธอจะเข้าสังกัดหน่วยที่ 5 ให้ได้

คุจิกิ เบียคุยะ (「朽木白哉」, Kuchiki Byakuya, 朽木白哉?)
  หัวหน้าหน่วย 6 เป็นหัวหน้าตระกูล "คุจิกิ" 1 ใน 4 ตระกูลขุนนางชั้นสูง และว่ากันว่าเบียคุยะนั้นมีฝีมือเก่งกาจที่สุดในประวัติศาสตร์ตระกูลคุจิกิอันยาวนาน ดาบฟันวิญญาณของเขาคือ "เซมบง ซากุระ(ซากุระพันกลีบ)" มีคำปลดปล่อยขั้นต้นคือ "จงโปรยปราย" เมื่อปลดปล่อยขั้นต้นแล้วใบดาบของดาบจะหายไปกลายเป็นใบมีดเล็กๆนับพันที่สามารถฟันศัตรูให้เป็นชิ้นๆได้อย่างรวดเร็ว และแสงของใบมีดนี้จะเปล่งประำกายระยิบระยับราวกับกลีบซากุระ

อาบาราอิ เร็นจิ (「阿散井恋次」, Abarai Renji, 阿散井恋次?)
  รองหัวหน้าหน่วย 6 เจ้าของผมแดง แว่นตาราคาแพง (ว่ากันว่าแว่นของเจ้าตัวนั้นมีราคาเท่ากับเงินเืดือนครึ่งปีรวมกัน) และรอยสักบนหน้าผากกับลำตัว เขาเป็นเพื่อนร่วมรุ่นกับ ฮินาโมริ โมโมะ และ คิระ อิซึรุ อีกทั้งยังเป็นเพื่อนเก่าของ คุจิกิ ลูเคีย มาตั้งแต่สมัยที่ยังไม่ได้เข้ามาศึกษาในเซย์เรย์เทย์ ดาบฟันวิญญาณของเขาคือ "ซาบิมารุ"

โคมามูระ ซาจิน (「狛村左陣」, Komamura Sajin, 狛村左陣?)
  หัวหน้าหน่วย 7

อิบะ เท็ตสึซาเอมอน (「射場鉄左衛門」, Iba Tetsuzaemon, 射場鉄左衛門?)
  รองหัวหน้าหน่วย 7 เคยอยู่ในหน่วยที่ 11 ก่อนมาเป็นรองหัวหน้าหน่วยที่ 7 มีความทะเยอทะยานฝึกฝนตนเองเพื่อให้เป็นรองหัวหน้าเสมอ แต่ถึงกระนั้นก็ยังไม่ละทิ้งสไตล์การต่อสู้ของตัวเอง

เคียวราคุ ชุนซุย (「京楽春水」, Kyōraku Shunsui, 京楽春水?)
  หัวหน้าหน่วย 8 เป็นคนเจ้าชู้มากแถมยังชอบใส่เสื้อผ้าสีสันบาดตาบาดใจ แต่ถึงยังงั้นก็เป็นคนเก่งมากทีเดียวคนนึง

อิเสะ นานาโอะ (「伊勢七緒」, Ise Nanao, 伊勢七緒?)
  รองหัวหน้าหน่วย 8 เป็นรองหัวหน้าที่เป็นคนคุมหัวหน้าซะงั้น ความเก่งก็อยู่ในขั้นสูงไม่เบา

โทเซ็น คานาเมะ (「東仙 要」, Tōsen Kaname, 東仙 要?)
  หัวหน้าหน่วย 9 ตาบอด อดีตเคยมีหญิงสาวที่หลงรักอยู่แต่หญิงสาวคนนั้นถูกฆ่าโดยสามีของหล่อนเอง เขาเป็นคนที่รักความยุติธรรมมาก ปัจจุบันไปเข้าร่วมกับไอเซ็น

ฮิซางิ ชูเฮ (「檜佐木修兵」, Hisagi Shūhei, 檜佐木修兵?)
  รองหัวหน้าหน่วย 9 ให้ความนับถือโทเซ็น คานาเมะมาก แอบชอบรันงิคุอยู่

ฮิตสึกายะ โทชิโร่ (「日番谷冬獅郎」, Hitsugaya Tōshirō, 日番谷冬獅郎?)
  หัวหน้าหน่วย 10 เป็นเด็กอัจฉริยะ มีความสามารถด้านการใช้ดาบสูงพอๆ กับผู้ใหญ่ ดาบคือเฮียวรินมารุ ซึ่งเป็นดาบที่แข็งแกร่งที่สุดในสายน้ำแข็ง

มัตสึโมโต้ รันงิคุ (「松本乱菊」, Matsumoto Rangiku, 松本乱菊?)
  รองหัวหน้าหน่วย 10 เพื่อนสมัยเด็กของอิจิมารุ เคยถูกอิจิมารุช่วยไว้จากการเป็นลม มีดาบฟันวิญญานชื่อ "ไฮเนโกะ (แมวขี้เถ้า)" ถึงแม้ว่าจะมีหัวหน้าหน่วยอายุน้อยกว่าตัวเองแต่ก็ให้ความเคารพหัวหน้าเป็นอย่างดี เป็นคนที่มีหน้าอกใหญ่มากที่สุดในเรื่องก็ว่าได้

ซารากิ เค็มปาชิ (「更木剣八」, Zaraki Kenpachi, 更木剣八?)
  หัวหน้าหน่วย 11 ที่ชอบการต่อสู้เป็นชีวิตจิตใจ เป็นหัวหน้าหน่วยเพียงคนเดียว ใน 13 หน่วยพิทักษ์ที่ปลดปล่อยดาบฟันวิญญาณไม่ได้ ทั้งขั้นต้น และ สวัสติกะเนื่องจากไม่รู้ชื่อดาบของตัวเอง (หลังจากการต่อสู้กับอิจิโกะ มีอยู่ฉากหนึ่งที่ซาราคิ ถามชื่อดาบของตัวเอง และหมดสติไป เป็นไปได้ว่า ถูกดาบฟันวิญญาณ เรียกไปสนทนาด้วย และอาจจะปลดปล่อยสวัสติกะได้แล้ว) คลั่งไคล้การต่อสู้ ไม่รู้จักกระทั่งชื่อของดาบฟันวิญญาณของตนเอง ใช้แต่ฝีมือของตนเองเท่านั้นไม่พึ่งพาดาบฟันวิญญาณเลย

คุซาจิชิ ยาจิรุ (「草鹿八千流」, Kusajishi Yachiru, 草鹿八千流?)
  รองหัวหน้าหน่วย 11 เป็นเด็กที่เค็มปาชิเก็บมาและตั้งชื่อให้

คุโรซึจิ มายูริ (「涅マユリ」, Kurotsuchi Mayuri, 涅マユリ?)
  หัวหน้าหน่วย 12 เป็นคนชอบทำการทดลองโดยไม่นึกถึงชีวิตและจิตใจของคนอื่น เห็นได้จากการที่เขาระเบิดลูกน้องในหน่วยของตัวเองหน้าตาเฉยเพียงเพื่อจับตัวพวกเรียวกะ ความสามารถของดาบฟันวิญญาณของมายูริคือ เมื่อโดนฟันร่างกายของศัตรูจะขยับแขนขาไม่ได้

คุโรซึจิ เนมุ (「涅ネム」, Kurotsuchi Nemu, 涅ネム?)
  รองหัวหน้าหน่วย 12 เป็นร่างที่ถูกมายูริสร้างขึ้นมีความสัมพันธ์คล้ายๆพ่อลูกกันเพียงแต่เนมุเป็นคนดีมากกว่า เห็นได้จากการที่เธอแบ่งยาถอนพิษให้อิชิดะดื่ม

อุคิทาเกะ จูชิโร่ (「浮竹十四郎」, Ukitake Jūshirō, 浮竹十四郎?)
  หัวหน้าหน่วย 13 เป็นหัวหน้าหน่วยเพียงคนเดียวใน 13 หน่วยพิทักษ์ที่ร่างกายอ่อนแอ เขาเป็นโรคปอดตั้งแต่เด็กทำให้ผมของเขากลายเป็นสีขาว แต่ถึงยังงั้นก็เป็นคนเก่งคนนึงทีเดียว เห็นได้จากที่เขาสู้กับยามาโมโต้ เก็นริวไซ ชิเงคุนิ และเป็นหัวหน้าของลูเคียด้วย

ชิบะ ไคเอ็น (「志波海燕」, Shiba Kaien, 志波海燕?)
  รองหัวหน้าหน่วย 13 เป็นคนร่าเริง รักพวกพ้อง แต่งงานและมีภรรยาแล้ว เขาได้ตายลงเนื่องมาจากถูกฮอว์โลว์ที่ฆ่าภรรยาของตนเข้าควบคุมร่างในขณะต่อสู้ และถูกฆ่าโดยคุจิกิ ลูเคีย เป็นคนที่สอนวิชาดาบให้แก่ลูเคีย มีดาบฟันวิญญานชื่อ "เนจิบานะ"

### [แก้] ตระกูลชิบะ

ชิบะ กันจู (「志波岩鷲」, Shiba Ganjū, 志波岩鷲?)
ชิบะ คูคาคุ (「志波空鶴」, Shiba Kūkaku, 志波空鶴?)
โคงาเนะฮิโกะ และ ชิโรงาเนะฮิโกะ (「金彦・銀彦」, Koganehiko-Shiroganehiko, 金彦・銀彦?)

## [แก้] ไวเซิร์ด

ฮิราโกะ ชินจิ (「平子真子」, Hirako Shinji, 平子真子?)

ซารุงากิ ฮิโยริ (「猿柿ひよ里」, Sarugaki Hiyori, 猿柿ひよ里?)

เป็นหนึ่งในไวเซิร์ดที่ปรากฏตัวครั้งแรกในฉบับมังงะบทที่ 189 และในอะนิเมะตอนที่ 112 ลักษณะภายนอกคือเป็นเด็กผู้หญิงผมสีบลอนด์ ผูกผมสองข้าง สวมชุดสีแดงที่มีอักษรอยู่ที่อกเสื้อด้านซ้าย ใส่รองเท้าแตะเป็นประจำ มีนิสัยชอบทำตัวห้าวๆและดุดัน แต่ก็ซ่อนความเศร้าและเหงาเอาไว้ในใจอยู่บ้าง ในครั้งแรกที่ปรากฏตัวเธอมาเร่งให้ฮิราโกะรีบพาอิจิโกะไปหากลุ่มโดยเร็วจนมาเจอกับโอริฮิเมะและแซ็ดที่ตามมา จนเกือบจะทำอะไรรุนแรงไป แต่ก็โดนฮิราโกะพาตัวออกมาเสียก่อน ซึ่งเมื่ออิจิโกะมาหาเหล่าไวเซิร์ด เธอก็ได้ใช้พลังของฮอลโลว์เ้ข้าต่อสู้กับอิจิโกะเพื่อเป็นการทดสอบ จนสามารถไล่ต้อนอิจิโกะได้แต่ก็โดนอิจิโกะในสภาพของฮอลโลว์โต้กลับมา และหลังจากที่อิจิโกะสามารถเอาชนะฮอลโลว์ในตัวได้แล้ว เธอก็ได้เป็นคู่ซ้อมให้อิจิโกะในการฝึกควบคุมพลังฮอลโลว์

อุโซดะ ฮาจิเกน (「有昭田鉢玄」, Ushōda Hachigen, 有昭田鉢玄?)

เป็นหนึ่งในไวเซิร์ด มีลักษณะรูปร่างใหญ่ที่สุดและสวมชุดทักซิโด้สีขาว เขามีพลังที่สามารถกางอาณาเขตป้องกัน และสามารถซ่อมแซมสิ่งของได้ ซึ่งเป็นพลังที่คล้ายคลึงกับที่โอริฮิเมะมี เขาเป็นคนที่กางอาณาเขตป้องกันระหว่างที่อิจิโกะกำลังต่อสู้กับด้านฮอลโลว์ในโลกภายใน และช่วยซ่อมสึบากิของโอริฮิเมะให้กลับมาเป็นเหมือนเดิม

ยาโดมารุ ริสะ (「矢胴丸リサ」, Yadōmaru Risa, 矢胴丸リサ?)

หนึ่งในไวเซิร์ด เป็นผู้หญิงสวมแว่นผมสีดำ และสวมชุดนักเรียนแบบญี่ปุ่น เธอเป็นหนึ่งในไวเซิร์ดที่เข้าต่อต้านอิจิโกะที่กลายสภาพเป็นฮอลโลว์ในระหว่างที่กำลังต่อสู้กับด้านฮอลโลว์ในโลกภายใน ชอบอ่านหนังสือโป๊เป็นที่สุด

เลิฟ (「ラヴ/羅武」, Ravu/Rabu, ラヴ/羅武?)

หนึ่งในไวเซิร์ด เป็นชายที่มีทรงผมแบบแอฟโฟร์ สวมแว่นดำและชุดพละ เป็นหนึ่งในไวเซิร์ดที่ต่อต้านอิจิโกะในสภาพของฮอลโลว์

โรส(「ローズ」, Rōzu, ローズ?)

มุกุรุมะ เคนเซย์ (「六車拳西」, Muguruma Kensei, 六車拳西?)

มาชิโระ (「白」, Mashiro, 白?)

## [แก้] อารันคาร์

### [แก้] เอสปาด้า

อุลคิโอร่า
  1 ในเอสปาด้าเป็นเอสปาด้าหมายเลข4 เปรียบเสมือนมือขวาของไอเซ็น มีนิสัยเย็นชาจนไม่รู้ว่าคิดอะไรอยู่ เป็นคนที่ไอเซ็นมอบหน้าที่ให้ดูแลโอริฮิเมะขณะอยู่ในฮูเอโด้ มุนโก้

ยามี่
  เอสปาด้าหมายเลข 10 เคยไปโลกมนุษย์กับอุลคิโอร่า และเขาก็ดูดกลืนวิญญาณของคนมากมายไปด้วย

กริมจอว์ แจ๊คเกอร์แจ๊ค
  เอสปาด้าหมายเลข 6 มีนิสัยหัวรั้นและอารมณ์รุนแรง เคยพาพวกไปบุกโลกมนุษย์ครั้งหนึ่งแต่กลับพลาดท่า จึงถูกโทเซ็นฟันแขนขาดและตกจากชั้นเอสปาด้า แต่โอริฮิเมะรักษาแขนให้จึงได้เป็นเอสปาด้าดังเดิม

อาโรนีโร่ อัลลูเอรี่
  เอสปาด้าหมายเลข 9 เป็นเพียงกิลเลี่ยนเพียงตัวเดียวที่ไต่เต้าขึ้นมาถึงเอสปาด้า ในร่างปลอมเขาจะใช้ใบหน้าของไคเอ็น(อดีตรองหน่วย 13) ซึ่งแม้เป็นอารันคาร์เขาก็ยังใช้ดาบเนจิบานะของไคเอ็นได้ด้วย

นอยโทร่า
  เป็นเอสปาด้าที่ยังไม่เปิดเผยหมายเลข ดาบของเขาเป็นรูปพระจันทร์เสี้ยว2อันต่อกัน เขาสามารถรับหมัดของแช้ด(ในBoom เล่ม14)ได้ แล้วใช้ดาบของเขาฟาดเข้าใส่แช้ดทันที

ซาเอล อพอลโล่ แกรนท์
  อารันคาร์หมายเลข 8 ทำหน้าที่เหมือนกับนักวิทยาศาสตร์ของเหล่าอารันคาร์ มีพี่ชายชื่อ อิลฟอร์ท แกรนท์ ที่ถูกเร็นจิกำจัดไปแล้ว

### [แก้] เอสปาด้าตกชั้น(พรีวารอน เอสปาด้า)

ดอลโดนี่
  เป็นเอสปาด้าตนหนึ่งที่ถูกคัดให้เป็นอดีตเอสปาด้า ตอนสู้กับอิจิโกะก็แทบไม่ชักดาบเลย มีพลังดาบสายพายุสามารถพัดศัตรูให้กระเด็นได้ และดอลโดนี่ถูกอิจิโกะกำจัด

จิรุตจิ ธันเดอร์วิซ
  เป็นเอสปาด้าตกชั้นคนเดียวที่เป็นผู้หญิง มีดาบเป็นโยโย่ ซึ่งภายหลังเขาถูกไม้ตายเชเล่ ชไนเดอร์ของอิชิดะกำจัด

กันเทนไบน์ มอสเคด้า
  อารันคาร์ที่ดูจะเป็นสายบู้สุดๆเลย เพราะสู้กับแช้ดได้สูสีมาก แต่ก็ถูกแช้ดโค่นได้

### [แก้] อารันคาร์อื่นๆ

เนล
  อารันคาร์เด็กที่ช่วยพวกอิจิโกะ ชอบพูดว่าเจ้าม่ะฮ่ะ ซึ่งช่วยอิจิโกะไว้จากดอลโดนี่

ดอนโด้ ชัคเกอร์
  หนึ่งในสามฮอลโลว์เชิญยิ้ม ผู้ที่วิ่งตามเร็นจิมาจนมาตกหลุมพรางของซาเอล อพอลโล่ แกรนท์ไปพร้อมกับเร็นจิ

เปชเช่ กาตีเช่
  ผู้ที่ตามอิชิดะมาในการสู้กับจิรุตจิ ใช้ไม้ตายอินฟินิตี้ สลิค(ลื่นไร้ขีดจำกัด)ใส่จิรุตจิจนจิรุตจิรู้สึกอับอายมากจึงปลดปล่อยดาบมาสู้กับอิชิดะและเปชเช่ทันที เปชเช่ชอบพูดเรียกอิชิดะว่า อิจิโกะ

แกรนด์ ฟิชเชอร์
  อารันคาร์ที่ฆ่ามาซากิ แม่ของอิจิโกะ แต่ถูกอิชชินพ่อของอิจิโกะโค่นทิ้งแล้ว

เชาหลง ชู่ฟง
  อารันคาร์หมายเลข11 มีดาบฟันวิญญาณที่โหดเหี้ยมมากทีเดียว แต่ถูกฮิทสึกายะกำจัด

ดี รอย
  อารันคาร์ที่เกือบจะฆ่าแช้ดได้ แต่โดนอิจิโกะมาบัง ถูกลูเคียกำจัด

อิลฟอนท์ แกรนซ์
  อารันคาร์ที่ปลดปล่อยดาบมาโค่นอรุรุ แต่เขาถูกเร็นจิกำจัด

เอโด ราโด้
  อารันคาร์ที่มีดาบสายเพลิง ได้สู้กับอิกคาคุและพ่ายแพ้ไป

นาคีม
  อารันคาร์ตนเดียวที่ไม่ได้ปลดปล่อยดาบในศึกอารันคาร์ ถูกรันงิคุกำจัด

## [แก้] ตัวละครอื่นๆ

คุจิกิ ฮิซานะ (「朽木緋真」, Kuchiki Hisana, 朽木緋真?)
  เป็นภรรยาของเบียคุยะ และมีศักดิ์เป็นพี่สาวของลูเคีย เธอเสียชีวิตจากโลกมนุษย์มาอยู่ที่โซลโซไซเอตี้พร้อมกับลูเคีย หากแต่ด้วยร่างกายที่อ่อนแออยู่เดิมของเธอ ทำให้ไม่อาจรับภาระเลี้ยงลูเคียได้ เธอจึงต้องทิ้งลูเคียไป และเมื่อเธอเข้ามาสู่ตระกูลคุจิกิได้นานหลายสิบปีต่อมา ร่างกายของเธอก็เกินที่จะทนอยู่ไหว ก่อนที่จะเสียชีวิตเธอขอร้องให้เบียคุยะตามหาน้องสาวของตน และรับเธอเป็นน้องสาวด้วย เพื่อแทนกับสิ่งที่เธอทำกับลูเคียไว้ในอดีต จนในที่สุดฮิซานะก็เสียชีวิตจากร่างกายที่อ่อนแอเกินจะรับได้อีกต่อไปแล้ว

  ฮิซานะ มีบทบาทเพียงช่วงย้อนอดีตของเบียคุยะเท่านั้น

คันออนจิ มิซาโอมารุ (「観音寺ミサオ丸」, Kanonji Misaomaru, 観音寺ミサオ丸?) หรือ ดอน คันออนจิ (「ドン・観音寺」, Don Kanonji, ドン・観音寺?)
  ชายหนุ่มผู้อ้างว่าตนเห็นวิญญาณ เขาทำรายการวิญญาณจรที่จะไปสำรวจดูวิญญาณทั่วประเทศญี่ปุ่น แล้วตอนที่ไปเมืองคาราคุระก็ไปพบอิจิโกะ และได้ช่วยกับอิจิโกะต่อสู้ปราบฮอลโลว์สำเร็จ แล้วก็บอกว่าอิจิโกะเป็นลูกศิษย์หมายเลข 1 ของตน

  ในภายหลัง คันออนจิได้มาร่วมมือกับจินตะ อุรุรุ และคาริน ซึ่งมาปราบฮอลโลว์ในนาม "คาราคุระ ฮีโร่"

อิโนอุเอะ โซระ (「井上 昊」, Inoue Sora, 井上 昊?)
  พี่ชายของโอริฮิเมะที่เลี้ยงดูโอริฮิเมะมาตั้งแต่ยังแบเบาะ แต่ได้เสียชีวิตไปด้วยอุบัติเหตุทางจราจรในช่วงที่โอริฮิเมะอยู่ ม.ต้น หลังจากเสียชีวิตไปแล้ว ดวงวิญญาณก็ยังคงตามคุ้มครองโอริฮิเมะ แต่เมื่อได้เห็นว่าโอริฮิเมะเริ่มหันไปคบหาเพื่อนฝูงจนหลงลืมตนเอง ก็ทำให้ความเหงาและความเศร้าเข้าครอบงำจนกลายเป็นฮอลโลว์ และกลับมาทำร้ายโอริฮิเมะที่โลกมนุษย์

อิชิดะ โซเค็น (「石田宗弦」, Ishida Sōken, 石田宗弦?)

อิชิดะ ริวเค็น (「石田竜弦」, Ishida Ryūken, 石田竜弦?)
  เป็นพ่อของ อิชิดะ อุริว และถึอว่าเป็นควินชี่คนสุดท้าย นอกจากนี้ยังเป็นคนช่วยฟื้นพลังควินชี่ให้ อิชิดะ อุริว อีกด้วย

ชิบาตะ ยูอิจิ (「シバタユウイチ」, Shibata Yūichi, シバタユウイチ?)

## [แก้] ดูเพิ่ม

- เทพมรณะ

| ตัวละคร เทพมรณะ เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ตัวละคร เทพมรณะ ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%95/%E0%B8%B1/%E0%B8%A7/%E0%B8%95%E0%B8%B1%E0%B8%A7%E0%B8%A5%E0%B8%B0%E0%B8%84%E0%B8%A3_%E0%B9%80%E0%B8%97%E0%B8%9E%E0%B8%A1%E0%B8%A3%E0%B8%93%E0%B8%B0.html".

หมวดหมู่: เทพมรณะ | ตัวละครการ์ตูน | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Español
- Esperanto
- Français
- 日本語
- Português
- 中文